1.Vaikse ookeani ühenduse konverentsile esitatakse kirjalik taotlus, mille adressaadiks on sekretariaadi peadirektor ning kus alalise vaatleja staatuse saamise kriteeriumide alusel on kokkuvõtlikult esitatud taotleja väited;

Alalise vaatleja staatuse andmise kord (mida on üksikasjalikult kirjeldatud põhimõtetes) on järgmine:

3.vajadusel võib koosoleku eesistuja teha otsuse võimaldada alalisele vaatlejale täiendavat kõneaega, et vastata küsimustele seoses tema poolt esitatud seisukohtade või ettepanekutega;

Vastavalt Vaikse ookeani ühenduse liikmesust ja vaatleja staatust käsitlevates uutes põhimõtetes (edaspidi „põhimõtted“) sätestatule võivad alalised vaatlejad eeldada, et nende suhtes kohaldatakse järgmist korda:

Alalise vaatleja staatuse eesmärk on kaasata selliseid üksusi Vaikse ookeani piirkonnast või väljastpoolt seda, kellel on soov ja suutlikkus sõlmida sisulised sidemed Vaikse ookeani ühendusega, ent kes kas ei soovi liikmestaatust või ei kvalifitseeru selle saamiseks.

SPC loodi 1947. aastal Canberra kokkuleppe alusel. See on Vaikse ookeani piirkonna peamine piirkondlik rakendusorganisatsioon, mis mängib aktiivset rolli kaasavas piirkondlikus arengus, koostöös ja integratsioonis. SPC-l on praegu 26 liiget: Ameerika Samoa, Ameerika Ühendriigid, Austraalia, Cooki saared, Fidži, Guam, Kiribati, Marshalli Saared, Mikroneesia Liiduriigid, Nauru, Niue, Paapua Uus-Guinea, Palau, Pitcairn, Põhja-Mariaani Ühendus, Prantsuse Polüneesia, Prantsusmaa, Saalomoni Saared, Samoa, Tokelau, Tonga, Tuvalu, Uus-Kaledoonia, Uus-Meremaa, Vanuatu ning Wallis ja Futuna.

EL rakendab osa oma piirkondlikest ja kahepoolsetest programmidest Vaikse ookeani piirkondlike organisatsioonide kaudu. SPC on peamine ELi programmide rakendusorganisatsioon Vaikse ookeani piirkonnas. Kirjaga ELi Vaikse ookeani piirkonna juhile Fidžil esitas SPC ELile 11. veebruaril 2016 kutse saada alaliseks vaatlejaks. See on võimalus edendada ELi ja SPC partnerlust ning süvendada ELi ja SPC poliitilist dialoogi piirkondlikes küsimustes.

Vaikse ookeani piirkond kujutab enesest võimalust kasutada koordineeritud ja terviklikul viisil mitut erinevat ELi välistegevuse komponenti, sealhulgas ühist välis- ja julgeolekupoliitikat, ELi arengupoliitikat ning majandusdiplomaatiat. Kuna väga vähestel ELi liikmesriikidel on Vaikse ookeani piirkonna riikides oma esindused, tähendaks tihedamate sidemete sõlmimine Vaikse ookeani ühendusega (edaspidi „SPC“) ka võimalust tugevdada ELi koostööd Vaikse ookeani piirkonna riikidega.

ELil on Vaikse ookeani piirkonnas strateegilisi huve. Üheskoos moodustavad EL ja 15 AKV riikide rühma kuuluvat Vaikse ookeani piirkonna riiki tugeva koalitsiooni, mis astub vastu kliimamuutustele ja muudele üleilmsetele probleemidele, muuhulgas seoses ookeanide majandamisega. Samuti pakub Vaikne ookean ELile majanduslikke ja kaubanduslikke võimalusi, eriti kalanduse ja mineraalide vallas. Sidemete tihendamine Vaikse ookeani piirkonna riikidega süvendab koostööd, mida EL teeb selles piirkonnas Austraalia ja Uus-Meremaaga.

Vaikse ookeani piirkonnas asub 15 riiki, mis kuuluvad Aafrika, Kariibi mere ja Vaikse ookeani piirkonna (edaspidi „AKV“) riikide rühma, ning neli ülemeremaad ja -territooriumi. Piirkonna maapindala on kokku 580 000 km2 ja selle hiiglasliku majandusvööndi suurus on umbes 30 miljonit km2. Piirkonna kogurahvastik on umbes 12 miljonit, nende hulgas enam kui 500 000 ELi kodanikku.

2.sekretariaat hindab taotlust ning esitab soovituse konverentsi eesistujale ja kõigile SPC liikmetele;

3.valitsuste ja haldusasutuste esindajate komitee hindab taotlust ja esitab soovituse konverentsile;

4.konverents võtab konsensuse alusel vastu otsuse;

5.sekretariaadi peadirektor teatab otsusest taotlejale.

Ehkki alalistelt vaatlejatelt oodatakse, et nad kataksid ise oma Vaikse ookeani ühenduse koosolekutel osalemise kulud, on erandina põhimõtete 37 jaost võimalik vabastada alaline vaatleja konverentsi otsusega iga-aastasest sissemaksest Vaikse ookeani ühenduse eelarvesse, kui ta annab märkimisväärset rahalist toetust SPC programmidele muude mehhanismide kaudu. Võttes arvesse ELi märkimisväärset rahalist panust piirkonda (vt allpool), kaasneb taotlusega saada alaliseks vaatlejaks tingimus, et konverents vabastab liidu iga-aastasest sissemaksest SPC eelarvesse.

Alaliseks vaatlejaks saamise menetlus on haldusmenetlus. Alalise vaatleja staatus kui selline ei anna ühtegi olulist õigust ega loo ka ühtki kohustust. Kooskõlas Euroopa Liidu lepingu artikli 17 lõikega 1 peaks liitu SPCs esindama komisjon.

Eesmärgid

Komisjoni ja SPC vahel on välja kujunenud pikaajalised koostöösidemed, mille eesmärk on toetada Vaikse ookeani saareriikide ja territooriumide arengut Vaikse ookeani ühenduse kaudu toetatav ELi tegevus on siiani võimaldanud tegeleda probleemidega ja samuti edendada asjaomaseid võimalusi muu hulgas kliimamuutuste, katastroofiohu vähendamise, kalanduse, kaubanduse arengu, säästva energia, kultuuri, inimõiguste ja süvamere mineraalide vallas. 2017. aastal eraldas EL arenguprogrammidele Vaikse ookeani riikides umbes 160 miljonit eurot.

SPC piirkondlik mandaat on tihedalt seotud Vaikse ookeani piirkonna kesksete sektorite, samuti ELi arenguabi põhisuundadega. SPC on ELi ülekaalukalt suurim rakenduspartner Vaikse ookeani piirkonnas ja olulisim piirkondlik organisatsioon ühiste huvide edendamisel. EL eraldab SPC-le igal aastal umbes 30 miljonit eurot. 2016. aastal oli see ligikaudu 40 % SPC aastastest kulutustest. Märkimisväärne toetus, mida komisjon SPC-le annab, õigustab ka kahe institutsiooni vaheliste suhete tihendamist.

Üldiselt kujutab alalise vaatleja staatus enesest ELi jaoks võimalust suurendada komisjoni ja SPC tegevuse ühtsust ja tulemuslikkust ning tagada selle parem kvaliteet, nähtavus ja mõju. Samuti aitaks see süvendada komisjoni ja SPC vahelist poliitilist dialoogi piirkondlikes küsimustes. Lisaks sellele tugevdaks alalise vaatleja staatus ELi ja Vaikse ookeani ühenduse vahelist koostööd, mis võib olla ühistes huvides, võttes arvesse peatselt algavaid läbirääkimisi Cotonou lepingu järgse partnerluslepingu üle AKV riikidega. Kuna üks ELi liikmesriik (Prantsusmaa) juba on SPC täisliige (sarnaselt Austraalia, Uus-Meremaa ja Ameerika Ühendriikidega), annaks komisjoni saamine alaliseks vaatlejaks ELile võimaluse laiendada kõnealuses piirkonnas oma partnerlussidemeid.

Järeldus

Kuna SPC on nii strateegiline piirkondlik platvorm kui ka peamine piirkondlik partner, kellega süvendatud koostöö tegemine ühist huvi pakkuvates valdkondades on soovitav, kavatseb komisjon ELi nimel vastu võtta SPC kutse saada alaliseks vaatlejaks. Ametlikus taotluses, mis saadetakse sekretariaadi peadirektorile, sisaldub selgesõnaline tingimus, et konverents tühistab Vaikse ookeani ühenduse eelarvesse rahalise panuse andmise kohustuse.